Suunnitteilla olevaan projektiin, mitäpä muuta kuin lilaa, sinistä ja roosaa. Arja Noran herkkä siipihenkari sijoittuu tyttöjen vessan seinälle ja siihen ripustan korujani.
Hellyttävä tonttupariskunta täydentää tonttukokoelmaani. Vaikka vannoin, etten osta uusia lankoja, niin Taito Pirkanmaan puodista Roosanauha-sukkalankoja ohjekirjasineen kulki kuitenkin mukanani kotiin. Ihan vain siltä varalta, että innostuisin vihkosen kauniista kirjoneulesukista. Tampereen reissun iso ilo oli tavata myös ystäviäni, kiitokset Maire ja Maria, teitä oli ilo nähdä ja vaihtaa kuulumisia. Keskimmäiselle kiitokset yösijasta! Museokeskus Vapriikille kiitokset Terrakottasotilas-näyttelystä, lauantaina kävin siellä haltioitumassa. Messukeikka täydensi alkuviikon kuntoutusta juuri sopivalla tavalla. Aslakin kuntoutuspsykologin ohje oli tehdä mahdollisimman paljon asioita, jotka tuottavat iloa ja hyvää mieltä. Tunnen itseni aika tottelevaiseksi oppilaaksi! Tänäänkin oli pakko ottaa rennosti, sähköt olivat poikki yhdeksän tuntia, sukkaa pukkasi ja lukeminen maistui otsalampun valossa. Hiukan harmitti, kun en päässyt pesemään ja silittelemään ostamiani kankaita, ompelemisesta puhumattakaan. Mutta menihän se päivä näinkin. Lähettänyt
Eat your Fruits n' Veggies Syödään vaan vihannekset ja hedelmät, mutta nämä ovat karkkia!
Keskimmäinen toivoi mobiililaitteidensa vara-akulle (tai siksi minä ainakin sitä mötikkää luulen) pussukkaa. Laitteen kulmat ovat todella terävät ja toivomuksena oli tyköistuva asuste suojaamaan käyttäjää teräviltä kulmilta. Tälle pussukalle tuli kaksi ihan erilaista puolta.
Harmailla kankailla haettiin tummista väreistä tykkäävälle oikeita sävyjä, tilkkuraidat tikattiin punaisella langalla, mallina koneen valmis koristetikki, vetoketjukin on punainen. Pussukan ilme on toiselta puolelta ihan erilainen. Käyttäjän toivomuksesta tein toisen puolen isäni lapsuuden aikaisesta perhekuvasta, jonka väreistä osa liukeni viemäriin. Kontrasti puolten välillä on mielestäni aika vahva, ehkä liiankin, mutta pussukka kelpasi kuitenkin hyvin Keskimmäiselle. Vara-akku menee juuri juuri pussukkaan, joten tyköistuvuus toteutui turhankin hyvin. Sitä ei toisaalta tarvitse ottaa sieltä ollenkaan pois, koska liitännät ovat mötikän kapeassa päässä, ja vetoketjun avaaminen toisesta reunasta riittää. Päätin urakoida marraskuun BOMinkin. Tehokasta lisäpotkua sain, kun luin Flickrin Aurifil ryhmän sivuilta, että olin lokakuun BOM-voittaja, ja minulle on tulossa Aurifilin lankapalkinto. Jihuu! Muutaman kauhunhetken koin, kun tajusin, että henkilökohtainen ilmoitus asiasta on mennyt Flickrin (siis Yahoon) sähköpostiin, jonka tunnukset minulla kyllä jossain on, koska posti tuli kaupan päälle, kun liityin Aurifilin Flickr-ryhmään. Postitiliä en ole koskaan käyttänyt. Tunnuksia en muistanut enkä löytänyt, salasanan uusiminen ei onnistunut, koska Yahoo ei tunnistanut mistään vinkistä tiliäni. Onneksi vanhasta muistikirjasta pitkähkön etsimisen jälkeen löysin tunnukset ja pääsin ilmoittautumaan palkinnon vastaanottajaksi. Postia on siis tulossa. Marraskuun BOM oli helppo, ohjeet olivat selkeät ja helppolukuiset. Yhden uuden kankaan jouduin ujuttamaan joukkoon, koska osa aikaisemmissa blokeissa käyttämistäni kankaista on loppu.
Jos Tilkunviilaaja ei olisi vastannut omassa
blogissaan saamaansa haasteeseen, olisin unohtanut kokonaan minulle osoitetut
haasteet. Anteeksi Turkoosi Kangasviidakko-blogista
ja Saara SaLaa tehty
-blogista. Elämä on viime aikoina ollut aikamoista haipakkaa työrintamalla.
1. Jokaisen haastetun pitää kertoa 11 asiaa itsestään. 2. Pitää vastata myös haastajan 11 kysymykseen. 3. Haastetun pitää keksiä 11 kysymystä uusille
haastetuille. 4. Heidän pitää valita 11 bloggaajaa joilla on alle 200
lukijaa. 5. Sinun pitää kertoa kenet olet haastanut. 6. Ei takaisin haastamista. Koska olen aika hyvä osittamaan asioita, niin teen nytkin.
Hoidan tuosta tehtävälistasta kaksi ensimmäistä tehtävää, ja loput jätän
tuonnemmaksi, koska ainakin 3 ja 4 ovat aika vaativia juttuja. Siis 11 asiaa itsestäni (ihan kuin olisin joskus jo vastannut
tähän?)
1. Olen horoskooppimerkiltäni härkä, sillä ei kuitenkaan ole
merkitystä itselleni
2. Kiinalainen horoskooppimerkkini on sika, silläkään ei ole
3. Syön aika harvoin härkää tai sikaa, mutta sillä ei ole
mitään tekemistä merkkieni kanssa
6. Minä ja kaksi kolmesta lapsestani olemme syntyneet
kuukauden viimeinen päivä, joka on ollut torstai
7. Jos kolmas lapseni olisi malttanut vielä kolme päivää,
hänkin olisi syntynyt kuukauden viimeisenä päivänä ja torstaina
8. Vanhin ompelukoneeni on valmistettu vuonna
1878 9. Mummoni äiti syntyi samana vuonna
11. En juo olutta, kahvia enkä kauheasti tykkää saunomisesta
(kollegan mukaan näiden kolmen puuttuminen ihmiselämästä johtuu aivojen
väärinkytkennästä) 10 kuvaa kesään 28.10.2013
Kävin kippaamassa viimeiset kesäkukat kompostiin ( siis
marraskuussa!)
Kaikenlaiset kasvispiirakat taktiikalla otetaan mitä
En ole kotityöfani, mutta jos on pakko jotain valita, niin
ehkä leivon mieluiten
Neuloin sukkia pikku-E:lle ja seitsemälle prinsessalle, ystävän
Niitä on paljon, mutta liian harva tuntee norjalaisen Karin
Fossumin dekkareita, suosittelen vaikkapa niitä
Aina Italiaan, mutta haaveeni päästä myös Kanaalisaarille ja
Norjaan Hurtigruten-risteilylle ovat vielä toteutumatta
Kollegalta saatu palaute Ja sitten Saaran kysymykset:
Teen työkseni mm. kysymyksiä ja annan vastauksia. Siinä
sivussa yritän takoa mm. järkeä 16-vuotiaiden päähän. 2. Oletko tyytyväinen
ammatinvalintaasi?
Koska en mm. taloudellisista syistä voi olla tilkkukangaskauppias, olen. 3.
Käsitöitä, käsitöitä ja käsitöitä. Jossain välissä luen,
liikun ja opiskelen (laiskasti) italiaa. 4. Mitä katsot TV:stä?
Siltaa, Downton Abbeyta, nyt hurahdin Suomen kauneimpaan
kotiin, vaikka en yleensä olekaan sisustusohjelmien suurkuluttaja. 5. Mikä on parhaiten
mieleesi jäänyt käsityö?
Virkatut lapinlapaset, jotka tein 9 -vuotiaana. Äitini
ystävä opetti eikä uskonut, että saan lapasia koskaan valmiiksi. Mutta sain. 6.
Miksi harrastat käsitöitä?
Parasta pääntyhjennystä päänkäyttöä vaativan työn rinnalla 7.
Hyvin perinteisesti läheisten kanssa. 8. Itse tehdyt vai
ostetut joululahjat?
Sekä että. Kirjat kuuluvat jouluun enkä tee niitä itse. 9.
Mikä on lempimuumihahmosi?
Vilijonkka 10. Millä laitteella surffaat netissä?
(Pöytäkone, läppäri, tabletti, puhelin...)
Pääasiassa läppärillä, reissussa tabletilla 11. Mitä
käsityölehtiä tilaat?
Tällä hetkellä en mitään, hyllyt pursuavat alan lehtiä ja
kirjoja, eikä ikä riitä kaikkien niiden juttujen toteuttamiseen, joita
haluaisin tehdä. Huh-huh, olipa urakka! Tällaista jälkeä syntyy kun on
työpäivän jälkeen niin uupunut, ettei jaksa liikuttaa itseään edes ompelukoneen
ääreen. Oli niin rankat haasteet, että kakkososaan pitää kerätä runsaasti lisää
voimia. Tuli jotenkin lapsuuden ystävänkirjat mieleen...
Valmis pussukka aseteltu kuvattavaksi, mutta miksi tuo toinen lenksu on noin pitkä? Kääk, sen toinen pää ei olekaan kiinnittynyt saumojen väliin. Ratkoja tänne! Vuorin kääntöaukko auki, pussukka nurinpäin, sauma lenksun kohdalta auki (oli ommeltu kahdesti yli että varmasti kestää), ja kaikki taas uudelleen kasaan. Valmis! En kauheasti jaksanut pähkäillä tikkausten kanssa, joten pudottelin vain suoria viivoja lilalla, vaihtuvavärisellä langalla. Näytti aluksi perin tylsälle, mutta ei niin kovasti enää pussukan valmistumisen jälkeen. Nimeksi en kumminkaan viitsinyt laittaa Tylsää, joten olkoon Suora. Tilkkupinnan ja vuorin välissä on huopakovike (tai sillä nimellä sitä Eurokankaassa myydään). Aloitin pussukanteon aikanaan kaarevilla yläreunoilla, ja palasin siihen malliin nyt vaihteeksi takaisin. Mitat: korkeus 24 cm, leveys 18 cm ja pohjan leveys 8 cm. Talviaikaan siirtyminen lisäsi kuvaamisen haasteita kertaheitolla, etenkin kun en juuri viikolla ole valoisaan aikaan kotona. Ylimmäisen kuvan nappasin illalla kirkasvalolampun avulla; kohtalainen valoapu, syviä varjoja on vain vaikea tuolla konstilla välttää. Vaikka olen välillä olevinani muka kovinkin innokas puutarhaihminen (etenkin kevällä, into hiipuu jo juhannuksen alla) en jaksa kovin kummoisesti perehtyä kasvien sielunelämään. Pihallani ne joko elävät tai kuolevat. Mutta onko normaalia, että rhodot näyttävät marraskussa tällaisille? Ihan kuin aloittelelisivat kukkimista? (Tulipa nyt paljastettua taas tietämättömyyteni)